《寄怀陶村兼呈樾亭》
清代·李崧

斜日沧江岸，寒烟独树村。空阶余鸟迹，落日满柴门。

心静闻天籁，行吟惜藓痕。天涯知己隔，此意向谁论。

作者简介：江苏无锡人，字静山，号芥轩。布衣，隐居不仕。居鹅湖之洗香园。工诗，善画芦雁。年七十余，两目尽盲，犹口占诗，令幼孙书之。八十余始卒，约在乾隆初年。有《芥轩诗集》、《浣香词》。